Allir føroyingar eru skrásettir í sonevndu Ættarbandsskránni, sum er ein ættartalva við føroyingum heilt aftur til 1600-talið. Eisini hava vit eina serstaka skipan at skráseta heilsuupplýsingar í-nevniliga felags talgildu heilsuskipanina, THS. Tað ger, at vit hava eitt væl samanhangandi heilsuverk. Góða skrásetingin er eitt hent amboð fyri ílegugransking í Føroyum. Við hesum fortreytum eru Føroyar í serstøðu innan ílegugransking, og FarGen-verkætlanin kann lata upp fyri granskingarmøguleikum á høgum stigi í Føroyum og við stórum føroyskum og altjóða áhuga.